
Μα καλά, υπάρχουν 
φασίστες στις μέρες μας, 


Μπάτσοι στα σχολεία 


ί Το παραμύθι περί «αναβίω 
σηςτου Ψυχρού Πολέμου», 
Ι^και άλλες ιστορίες... 








Από πού να ξεκινήσει κανείς να εξηγεί τους 
λόγους για τους οποίους καταλήξαμε στη 
δημιουργία αυτού του εντύπου; 




Ένας λόγος σίγουρα είναι πως ό,τι 
έχουμε να πούμε δεν θα το βρούμε σε 
κανένα θεσμικό και αστικό μηχανισμό 
αναπαραγωγής ιδεολογίας και ειδήσεων. 
Καμία τηλεόραση, καμία εφημερίδα, κα¬ 
νένας «πνευματικός σαλτιμπάγκος» και 
κανένα μέσο μαζικής εξαπάτησης δεν θα 
αναδείξει ποτέ τίποτα διαφορετικό από 
τις κυρίαρχες αφηγήσεις, τις αφηγήσεις 
των αφεντικών μας. 

Ένας άλλος λόγος οπωσδήποτε είναι η 
ανάγκη να εκφράσουμε τα αυτονόητα σε 
μια εποχή προμελέτημένης διανοητικής 
φτώχειας και ανυπαρξίας εκείνων των 
τρόπων αντίληψης της πραγματικότητας 
που θα μας εμπόδιζαν να «πέφτουμε- 
από-τα-σύννεφα-κάθε-εβδομάδα». Ότι 
δηλαδή, φασισμός δεν είναι ούτε αυτό 
που μάθαμε στο σχολείο, ούτε αυτό που 
μας είπε ο τάδε ακαδημαϊκός ή ο δείνα 
πρεφαδόρος του καφενείου. Δεν είναι 
αυτό που γράφουν τα περισσότερα βι¬ 
βλία ιστορίας ούτε αυτό που μας λένε 
«φωστήρες» των δημοσιογραφικώνπάνελ 
και των εοοώΙ ΓΠθεΙίθ. Είναι κάτι πιο με¬ 
γάλο, πιο σκοτεινό, πιο τερατώδες, η 
σβάστικα είναι μόνο ένα μέρος του και 
είναι επιτηδευμένα αποκρυμμένο. 



/ 






Ακόμα ένας λόγος είναι τα συναι¬ 
σθήματα απύθμενης σιχαμάρας 
που αισθανόμαστε κάθε φορά που 
ακούμε για συσπείρωση του εθνι¬ 
κού κορμού, για εθνική συμφιλίωση 
και συστράτευση εργατών και αφεν¬ 
τικών κάτω από σημαίες έθνους-κρά- 
τους. Συναισθήματα που επεκτείνονται 
από τους ασπόνδυλους χαμένους 
κρίκους της εξέλιξης του ανθρώπι¬ 
νου είδους με στοχάδια στο κούτελο 
μέχρι κάθε αριστερο-ορθοδοξο-πα- 
τριώτη και επίδοξο διαχειριστή της 
καπιταλιστικής εκμετάλλευσης. 

Κυρίως όμως, ο λόγος που δημιουρ¬ 
γήσαμε αυτό το έντυπο είναι η ανα¬ 
πόδραστη αναγκαιότητα να ζούμε 
και να αγωνιζόμαστε όπως αρμόζει 
σε κάθε κομμάτι της τάξης μας και η 
ανάπτυξη εργαλείων κατάλληλων 
για αυτή τη δουλειά. Ενάντια στα 
σχέδια που έχουν τα αφεντικά 
(μικρά και μεγάλα, αριστερά και 
δεξιά) και το κράτος τους για μας, 
στη βίαιη υποτίμηση της εργατικής 
μας δύναμης και της ίδιας μας της 
ζωής στο όριο της εξόντωσης, 
καθώς και στην μπατσοστρατιωτική 
διαχείριση αυτής. Διεκδικώντας 
κάθε μέρα τους χώρους και τους 
χρόνους μας μέσα στη μητρόπολη 
και το κοινωνικό εργοστάσιο. Για να 
δηλώσουμε παρόντες στους εχ¬ 
θρούς μας και να ανακαλύψουμε 
τους φίλους μας. Για να αγωνιστούμε 
με το μόνο τρόπο που ξέρου με και αξί¬ 
ζει τον κόπο. Αυτοοργανωμένα, στη 
βάση της ταξικής μας θέσης, των 
κοινών αναγκών και επιθυμιών μας, 
μακριά από λογικές ανάθεσης, αρ¬ 
χηγών και κρατικών θεσμών. 

Μα καλά, 

υπάρχουν φασίστες 
στις μέρες μας; 


Αντίθετα με την επικρατούσα ρητορεία, όταν μιλάμε για φασισμό, δεν 
αναφερόμαστε αποκλειστικά σε τετραγωνισμένα μουστάκια τύπου 
Χίτλερ, στο μπλόκο της Καλογρέζας, στην επταετή χούντα των στρα¬ 
τιωτικών και σε τύπους με ξυρισμένα κεφάλια και σώματα ποτισμένα 
^ με κρεατίνες. Από τα μαχαιρώματα της Χρυσής Αυγής ως την αστυ- 
ι νομική επιχείρηση “Ξένιος Ζευς”, από τις δολοφονίες μεταναστών 
στα σύνορα ως τις ουρές του ΟΑΕΔ, από τα εισιτήρια στα νοσοκο¬ 
μεία ως τα στρατόπεδα συγκέντρωσης μεταναστών, από την ηλεκτρο¬ 
νική πλατφόρμα φακελώματος μαθητών “τηγ-κοΐιοοί” ως το 
σύγχρονο κυνήγι μαγισσών-οροθετικών εκδιδόμενων γυναικών κι 
από την δημόσια διαπόμπευση συλληφθέντων διαδηλωτών ως τα ρα- 
ί τσιστικά συνθήματα των οπαδών της Εθνικής Ελλάδος και τα πογκρόμ 
κατά Αλβανών οπαδών, ο σύγχρονος φασισμός πλανάται πάνω από τα 
κεφάλια μας. Ούτε ως τραγωδία, αλλά ούτε κι ως φάρσα. Ως κρατική 
στρατηγική για την διαχείριση και πειθάρχηση της εργατικής τάξης. 

Κάπως έτσι λοιπόν, δεν ερμηνεύουμε τον 
φασισμό ως κάποια ιδεοληπτική εθνοκεν- 
τρική σχιζοφρένεια, αλλά ως μια ιστορική 
διαδικασία βίαιης υποτίμησης του πιο ση¬ 
μαντικού εμπορεύματος στον καπιταλισμό, 
της εργατικής μας δύναμης, της ικανότητάς 
μας δηλαδή για εργασία. Ενώ το κεφάλαιο 
προσπαθεί να αναδιαρθρωθεί για να ξεπερά- 
σει την κρίση που διανύει, κάνει αυτό που 
ξέρει να κάνει καλύτερα: να ξεπερνάει τις 
κρίσεις του εις βάρος του κόσμου της εργα¬ 
σίας. Στρατιωτικοποίηση και πιο άγρια εκμε¬ 
τάλλευση των εργατών για να μπορέσει να αποσπάσει όσο μεγαλύτερο 
ποσοστό υπεραξίας μπορέσει. Και όσα κομμάτια της τάξης θεωρεί 
άχρηστα και μη παραγωγικά, δεν διστάζει να τα εξοντώσει. 

Ο βασικός μισθός όλο και πέφτει, η ανεργία όλο και αυξάνεται, η όποια 
κοινωνική "πρόνοια" του ελέγχου και της διαμεσολάβησης που κά¬ 
ποτε εξασφάλιζε την κοινωνική ειρήνη πάει περίπατο και το βιοτικό 
μας επίπεδο στον απόπατο. Το λεγόμενο ' ’κοινωνικό κράτος” που είχε 
σχηματιστεί υπό την πίεση των κοινωνικών αγώνων αποτελεί πια πα¬ 
ρελθόν. Παράλληλα, όλο και μεγαλύτερο κομμάτι της εργατικής τάξης, 
από το εργατικό δίκαιο εκπίπτει στο ποινικό. Στους δρόμους της μη¬ 
τρόπολης καθημερινά παίζεται ένα κυνηγητό “κλέφτες και αστυνόμοι”, 
ή μάλλον, “μετανάστες-εργάτες-χωρίς-χαρτιά και αστυνόμοι”. 

Στην άλλη όψη του νομίσματος, οι ποινικο- 
ποιήσεις όλων των τελευταίων μεγάλων 
απεργιών και οι επιθέσεις της αστυνομίας 
στις διαδηλώσεις. Στους εργασιακούς χώ¬ 
ρους, οι εργασιακές σχέσεις εργαζομένου- 
αφεντικού διαρκώς μαφιοζοποιούνται. 
Απειλές των εργοδοτών προς τους εργαζομέ¬ 
νους όποτε οι τελευταίοι τολμήσουν να ζη¬ 
τήσουν ένσημα ή τα απλήρωτα μεροκάματα, 
οι οποίες πολλές φόρες καταλήγουν σε σω¬ 
ματικές επιθέσεις. Βιτριόλι σε πρόσωπα, 
γλάστρες σε κεφάλια, πυροβολισμοί με κα- 
ραμπίνες και ξυλοδαρμοί, κάποιες φορές 
μέχρι θανάτου. 

Κάπως έτσι, το (αυτοαποκαλούμενο) κοινω¬ 
νικό κράτος μετατράπηκε σε κράτος δικαίου, 
δηλαδή σε κράτος ασφαλείας. Με την κατα¬ 
σκευασμένη μόνιμη κατάσταση έκτακτης 
ανάγκης, οι μητροπόλεις έχουν μετατραπεί 
σε σύγχρονο πανόπτικον, σε χώρους εγκλει¬ 
σμού και ελέγχου. Ενώ για όλους μας τα 
βράδια ο δαίμονας της απόλυσης κρύβεται 
κάτω απ' τα κρεβάτια μας, τα σώματα ασφα¬ 
λείας βιώνουν την απόλυτη ευδαιμονία. Νέες 
προκηρύξεις για πρόσληψη λιμενικών, επαγ- 
γελματιών οπλιτών και ειδικών φρουρών, 
απορρόφηση των δημοτόμπατσων στην 
ΕΛ.ΑΣ. κι οι θέσεις εισακτέων για την αστυ¬ 
νομία μέσω πανελληνίων αυξάνονται. Οι 
αστυνομικές περιπολίες τόσο στο κέντρο της 
Αθήνας όσο και στα προάστια γίνονται πιο 
συχνές και πιο βάναυσες. Στην θέση κάθε νο¬ 
σοκομείου που κλείνει, εκατοντάδες μπάτσοι 
ξεχύνονται στους δρόμους για την επιτήρηση 
μας. Στα σχολεία, μπάτσοι συλλαμβάνουν 
καταληψίες μαθητές και τους τρέχουν στα δι¬ 
καστήρια, ενώ στην ΑΣΟΕΕ σε εβδομαδιαία 
βάση επιτίθενται -αρκετές φορές και με συν¬ 
δρομή φασιστών- σε μετανάστες μικροπω- 
λητές κι αλληλέγγυους φοιτητές. Το 
υπουργείο Δημόσιας Τάξης πλέον μπορεί 
άνετα να εμπλέκεται σε υποθέσεις που αφο¬ 
ρούν την εργασία, την υγεία, την εκπαί¬ 
δευση. Επειδή, το ελληνικό κράτος θέλει 
κουμάντο να κάνουν οι μπάτσοι! 

Αυτό που βιώνουμε τα τελευταία χρόνια 
είναι μια δομική κρίση του καπιταλισμού, κι 
όχι απλά λανθασμένη διαχείριση χρημάτων 
από κάποιο/κάποια κράτη. Μια κρίση υπερ- 
συσσώρευσης, δηλαδή υπερβολική αύξηση 
της παραγωγικότητας των εργατών και συνε¬ 
πώς της παραγωγής εμπορευμάτων και υπη¬ 
ρεσιών, συνοδευόμενη από αντίστοιχη 
μείωση της αγοραστικής δύναμης των μι¬ 
σθωτών. Μια κρίση που έχει τις ρίζες της και 
στην δυναμική αμφισβήτηση των αγώνων 
του ’60 και με την μορφή της κρίσης κοινω¬ 
νικής νομιμοποίησης και πολιτικής εκπρο¬ 
σώπησης ολοένα και οξύνεται. Το κεφάλαιο 
για να μπορέσει να επιβιώσει και να ξεπερά- 
σει την κρίση του, είναι αναγκασμένο να 
αναδιαρθρωθεί. Χρειάζεται να εδραιώσει 
νέες εργασιακές σχέσεις και συνθήκες, πρέ¬ 
πει να γίνει πιο κερδοφόρο, πρέπει να βρει 
νέους τομείς συσσώρευσης και να καταστρέ- 


Ο σύγχρονός αυτός φασισμός, δεν είναι βέ¬ 
βαια τοπικό ελληνικό φαινόμενο, καθώς και 
η κρίση δεν είναι ελληνικό “προνόμιο”. 
Αλλά, ποια είναι τελικά η αιτία της κρίσης; 
Μια χούφτα λαμόγια πολιτικοί που καταχρά- 
ζονταν κρατικά χρήματα; Η Ευρωπαϊκή 
Ένωση; Η Μέρκελ; Οι μασόνοι; Οι εξωγήι¬ 
νοι; Τα σήριαλ του Χριστόφορου Παπακα- 
λιάτη; Η νέα τριλογία δίατ λνατε από την 


Η εδραί^^Π 

νεο-φασισμ^ 


ψει οτιδήποτε του είναι ζημιογόνο, ακόμα κι 
αν πρόκειται για εργατικό δυναμικό. 

Για αυτό και ο φασισμός δεν είναι τοπικό 
φαινόμενο, επειδή η κρίση είναι παγκόσμια. 
Και ο φασισμός δεν είναι αποτέλεσμα της 
κρίσης. Δεν μπορεί να ερμηνευτεί ως φαινό¬ 
μενο ότι απλά κάποιοι τρελάθηκαν λόγω της 
κρίσης -αν και πολλοί φασίστες χρήζουν ψυ¬ 
χιατρικής μελέτης- και κυκλοφορούν τραμ- 
πουκίζοντας, ξυλοκοπώντας και 
δολοφονώντας μετανάστες και αγωνιστές. Ο 
φασισμός είναι η διαχείριση της κρίσης για 
το ξεπέρασμα της. Γι' αυτό και βλέπουμε το 
δημοκρατικό κράτος από την μία να επιδίδε¬ 
ται σε αντιναζιστικές κορώνες και από την 
άλλη να εφαρμόζει φασιστικές πρακτικές. Ο 
σύγχρονος φασισμός δεν χρειάζεται χούντα, 
η δημοκρατία του ταιριάζει γάντι. Δεν έχει 
απαραίτητα ανάγκη τον Μουσολίνι, την σβά- 
στικα, τον Χίτλερ και θεωρίες περί άριας 
φυλής. Μπορεί να δράσει και να εδραιωθεί 
και χωρίς σύμβολα του παρελθόντος. Δεν 
έχει αυτοσκοπό την αναβίωση της ναζιστικής 
ιδεολογίας, αν την χρειαστεί θα την αναβιώ¬ 
σει, αν όχι θα την αφήσει στο χρονοντού¬ 
λαπο της ιστορίας. Ο στόχος του είναι η 
απαξίωση των ζωών μας για την κερδοφορία 
της αστικής τάξης. 

Έτσι λοιπόν, ο νέος ολοκληρωτισμός υιοθε¬ 
τείται ως στρατηγική όχι μόνο από την ελλη¬ 
νική αστική τάξη και το κράτος της, αλλά σε 
σχεδόν παγκόσμιο επίπεδο. Αντεργατικά 
μέτρα παρόμοια με αυτά που ψηφίζονται στο 
ελληνικό κοινοβούλιο εφαρμόζονται σε όλες 
τις γωνιές του πλανήτη. Τα κράτη διαρκώς 
αυταρχοποιούνται κι η αστυνόμευση διαρ¬ 
κώς αυξάνεται. Παράλληλα, εθνικιστικά 
κόμματα και οργανώσεις συσπειρώνουν ολο¬ 
ένα και περισσότερο κόσμο, βγαίνουν από 
το περιθώριο και κάνουν δημόσιες εμφανί¬ 
σεις σε τηλεπαράθυρα ειδήσεων και ΙπΙΓ 
κύοινκ από την μία, και στον δρόμο με συν¬ 
θήματα και πογκρόμ από την άλλη, με χαρα¬ 
κτηριστικότερο παράδειγμα τα γεγονότα 
στην Ουκρανία. 


Μέσα σε αυτόν τον ζόφο, είναι πολλοί εκεί¬ 
νοι -απ' όλο το πολιτικό φάσμα- που ρίχνουν 
τις ευθύνες όσων βιώνουμε στους “ξένους πι¬ 
στωτές μας”, οι οποίοι ως άπληστα οικονο¬ 
μικά μεγαθήρια, θέλουν (σε κρατικό-εθνικό 
επίπεδο π.χ. Γερμανία) να κατασπαράξουν 
τον ελληνικό λαό για να πλουτίσουν ακόμη 
περισσότερο. Οι αναλύσεις αυτές, το μόνο 
που έχουν καταφέρει τα τελευταία χρόνια, 
είναι να καλλιεργήσουν ένα νέο ρεύμα εθνι¬ 
κισμού, και να φέρουν καθολικά πλέον στην 
επιφάνεια όλες τις ρατσιστικές παραδόσεις 
της ελληνικής κοινωνίας. Οι οποίες, όχι μόνο 
καθιστούν θεμιτό και καλοδεχούμενο τον ορ¬ 
γανωμένο ρατσισμό (με κύριο πολιτικό εκ¬ 
φραστή του την Χρυσή Αυγή), αλλά 
διέπονται και από έναν αέρα αμφισβήτησης 
του κυρίαρχου συστήματος -η κοινωνία του 
θεάματος σε όλο της το μεγαλείο. Τα μικρο¬ 
αστικά αιτήματα για περισσότερη ασφάλεια 
(προστασία της ατομικής ιδιοκτησίας και 
των εμπορευμάτων, συνεπώς περισσότεροι 
μπάτσοι και μαφιόζοι-φασίστες στους δρό¬ 
μους) βοήθησαν ιδεολογικά στην ανάδυση 
και εδραίωση των παντός είδους φασιστών 
σήμερα, παρουσιάζοντάς τους και ως “αντι- 
καπιταλιστικό”(!) κίνημα. Ενώ τα αιτήματα 
αυτά εμφανίζονται ως παρεκκλίνοντα και αν- 
τισυστημικά, στην ουσία τους συσπειρώνουν 
τον εθνικό κορμό, ο οποίος ζητάει/απαιτεί 
ένα αυταρχικό μεν, δίκαιο δε, κράτος, που με 
συγκεντρωτικό τρόπο θα λύνει όλα του τα 
προβλήματα, ανοίγοντας τελικά τον δρόμο 
στον νέο φασισμό. 

Τα αφεντικά ως τάξη, κατέχουν ιστορική 
μνήμη. Κρίσεις σαν κι αυτή έχουν αντιμετω¬ 
πίσει ξανά. Η γνώση αυτή, τους καθιστά ικα¬ 
νούς να αντιληφθούν ότι, όπως και τότε, 
σήμερα η σχέση κεφάλαιο τίθεται υπό αμφι¬ 
σβήτηση μαζί με την ικανότητά τους για κερ¬ 
δοφορία. Σε αυτά τα πλαίσια, επιστρατεύουν 

τους φασίστες, οι οποίοι ως μαφία -μην ξε¬ 
χνάμε ότι οι περισσότεροι απ' αυτούς είναι 
και οι ίδιοι επιχειρηματίες, πορτιέρηδες σε 
στριπτιζάδικα, νταβατζήδες- αναλαμβάνουν 
να κάνουν την βρωμοδουλειά. Τα πογκρόμ 
(με μαχαιρώματα, χτυπήματα) σε προλετάρι¬ 
ους μετανάστες, είναι πλέον καθημερινότητα 
και έχουν ως στόχο τον εκφοβισμό ενός ση¬ 
μαντικότατου κομματιού της τάξης μας. Οι 
επιθέσεις σε αυτούς γίνονται πάντα με πλάτη 
τους μπάτσους, πράγμα που αποδεικνύει 
πρώτον ότι οι φασίστες φοβούνται την οργή 
των μεταναστών και των αντιφασιστών, η 
οποία βρίσκεται στους δρόμους και όχι στα 
πάνελ των τηλεοράσεων και τα ίοτυτη του 
διαδικτύου, όπου οι φασίστες συνηθίζουν να 
“δραστηριοποιούνται” και δεύτερον, ότι 
δρουν σαν μηχανισμός πλήρως εναρμονισμέ¬ 


νος με το κράτος. 


Ζούμε, μισούμε, 
δουλεύουμε μαζί 


Οι μετανάστες εργάτες είναι εκείνοι που εδώ 
και δεκαετίες βιώνουν τον φασισμό στο 
πετσί τους, την ώρα που η αριστερά διερω- 
τόταν “Μα καλά, υπάρχουν φασίστες στις 
μέρες μας;”. Από τις αρχές της δεκαετίας του 
'90, η ελληνική κοινωνία γνωρίζει καλά από 
ισχυρά μεταναστευτικά ρεύματα και από ρα¬ 
τσισμό. Μετά το τέλος του ψυχρού πολέμου 
με την πτώση της Σοβιετικής Ένωσης του 
1991, η Ελλάδα επωφελήθηκε από την εισ¬ 
ροή πάμφθηνων μεταναστευτικών εργατικών 
χεριών, τα οποία διαρκώς αυξάνονταν. Η 
επαρχία και η ανάπτυξη του πρωτογενούς 
τομέα ήταν τα πρώτα αποτελέσματα της ανά¬ 
πτυξης του βΓββΙί άτβαιη εις βάρος των σω¬ 
μάτων και της “μαύρης” εργασίας των 
μεταναστριών και μεταναστών. Στις μητρο- 
πόλεις, οι μετανάστες καταλαμβάνουν θέσεις 
εργασίας με φτηνό κόστος για τα αφεντικά, 
που αφορούν κυρίως χειρωνακτικές ευκαι¬ 
ριακές δουλειές στις οικοδομές και τις οικια¬ 
κές κατασκευές, τις οποίες τμήμα της 

ελληνικής εργατικής τάξης περιφρονούσε, 
πετώντας στα σύννεφα της εξασφάλισης που 
προσέφερε η ανάπτυξη του δημόσιου τομέα. 
Είναι η περίοδος που πολλά νοικοκυριά 
έχουν από μία μετανάστρια για τις οικιακές 
δουλειές. Είναι η περίοδος που το βτββΐί 
(Ιτοαιη κορυφώνεται, συνοδευμένο με την μι- 
κροαστικοποίηση της εργασίας, την απόρ¬ 
ριψη της εργατικής ταυτότητας από την 
πλειοψηφία της ελληνικής εργατικής τάξης, 
οπότε και την παντελή έλλειψη αλληλεγγύης 
προς τους μετανάστες εργάτες. 

Από τότε έως και σήμερα, η μεταναστευτική 
πολιτική του ελληνικού κράτους, έχει ως 
κύριο στόχο τον έλεγχο της εισροής των με¬ 
ταναστών στην χώρα και την διατήρηση τους 
στην Ελλάδα σε κατάσταση παρανομίας. 
Μετατρέποντας τον μετανάστη σε "λα¬ 
θραίο", γίνεται λαθραίο και το εμπόρευμα 
της εργατικής του δύναμης. Η εργασία του 
γίνεται μαύρη, περνάει στην σφαίρα του πα¬ 
ράνομου κεφαλαίου, είναι λαθραία άρα και 
μη φορολογήσιμη. Είναι πιο φτηνή, χωρίς 
ασφάλιση και επιδόματα. Παράλληλα, ο 
φόβος που καλλιεργείται στον μετανάστη ερ¬ 
γάτη που δεν έχει άδεια παραμονής, είναι ο 
καλύτερος μπαμπούλας για τον μετατρέψει 
σε πειθαρχημένο και πειθήνιο σκλάβο στο 
αφεντικό του, χωρίς δικαιώματα και περιθώ¬ 
ρια αντίστασης, καθώς σε μια οποιαδήποτε 
ρήξη μαζί του, ο εργοδότης του μπορεί να 
τον καταδώσει στην αστυνομία. 



Σήμερα που η ανάγκη διαχείρισης της κρίσης 
από πλευράς των αφεντικών, κι η γενικότερη 
ανικανότητά τους να αναπαράγουν σε με¬ 
γάλο μέρος την εργατική δύναμη, επιβάλλει 
την περαιτέρω υποτίμηση των εργατών (ντό¬ 
πιων και μεταναστών), οι πρώτοι που περισ¬ 
σεύουν είναι οι -εδώ και χρόνια 
υποτιμημένοι- μετανάστες, και μετατρέπον- 
ται σε έγκλειστους σε στρατόπεδα συγκέν¬ 
τρωσης. Κι όσο βαθαίνει η κρίση, τόσοι 
περισσότεροι γινόμαστε αυτοί που περισ¬ 
σεύουμε -άστεγοι, άνεργοι, άτομα με ειδικές 
ανάγκες, συνταξιούχοι κλπ. Το μέγεθος της 
επίθεσης που εξαπολύεται στις πλάτες ολό¬ 
κληρης της εργατικής τάξης μέσα από την 
επίθεση στους μετανάστες εργάτες, γίνεται 
εύκολα αντιληπτό, αν αντικαταστήσουμε 
στις διάφορες ρατσιστικές κατάρες που 
ακούμε κατά καιρούς στην τηλεόραση ή στα 
λεωφορεία, την λέξη λαθρομετανάστης με 
την λέξη εργάτης. Τότε θα νιώσουμε τον 
τρόμο να χορεύει πεντοζάλη στο στομάχι 
μας. 


Ευτυχώς που υπάρχει 

κι η αριστερά να ξορκίσει 

το δαιμόνιατουφασισμ^ 


Και μέσα σε όλο αυτό τον βούρκο στον 
οποίο έχουμε βουτηχτεί, ακούμε την αρι¬ 
στερά να διατείνεται “Ε, δεν είναι κι όλοι οι 
ψηφοφόροι της Χρυσής Αυγής φασίστες, πα- 
ραπλανημένοι άνθρωποι είναι”. Εμείς από 
την πλευρά μας, θεωρούμε ότι στους υπο- 
στηρικτές της Χρυσής Αυγής -αλλά και σε 
αυτούς του Σαμαρά, του Καμένου, του Κα- 
ρατζαφέρη και του εθνικού κορμού εν γένει- 
δεν αξίζει κανενός είδους άλλοθι ή ντάντεμα. 
Τους αξίζει σίγουρα κριτική, και κλωτσιές 
στους πιο αντιδραστικούς. Είναι αυτοί που 
παραδοσιακά αναπαράγουν αυτές τις κοινω¬ 
νικές σχέσεις που προωθούν τον φασισμό, 
είναι θύτες και όχι θύματα όπως τους παρου¬ 
σιάζει η αριστερά ψαρεύοντας για ψήφους 
στα σκατά. Οποιαδήποτε άλλη αντιμετώπιση 


απέναντί τους είναι λαϊκισμός, και μόνο επι¬ 
κίνδυνη μπορεί να θεωρηθεί για τα εργατικά 
συμφέροντα. Η ομιλία της Χρυσής Αυγής 
στους απεργούς χαλυβουργούς υπό την 
ανοχή του ΚΚΕ, οι υποσχέσεις του ΣΥΡΙΖΑ 
για επαναπρόσληψη των απολυμένων δημο- 
τόμπατσων, η αναγνώριση των μπάτσων και 
στρατιωτικών ως εργατικών υποκειμένων 
από την πλειοψηφία της αριστερός, είναι 
μόνο μερικά ενδεικτικά παραδείγματα μετα¬ 
τόπισης της αριστερός προς τα δεξιά. Η αρι¬ 
στερά στο σύνολό της δεν αναζητά εργάτες 
αυτόνομα πολιτικά οργανωμένους αλλά ψη¬ 
φοφόρους, πολίτες και ιδιώτες έρμαια της 
πατριωτικής ομοψυχίας, της κομματικής υπε¬ 
ραξίας και της εθνικής ανάπτυξης που πάντα 
εκμετάλλευση βρωμάει, συνέχεια στη σελ.7 



*> Γ£λιοι 



6 



Η θα χάσει ο 

μόνος εου ή θα κερδίσουμε 

όλοι μαζί 


ο αντιφασιστικός αγώνας λοιπόν δεν είναι 
αγώνας της δημοκρατίας ενάντια στην σβά- 
στικα. Δεν είναι αγώνας φιλάνθρωπων δια¬ 
νοούμενων ενάντια σε μισάνθρωπους 
σχιζοφρενείς. Δεν είναι αγώνας της λογικής 
ενάντια στην παράνοια. Ο αντιφασιστικός 
αγώνας είναι αγώνας ταξικός. Είναι η μάχη 
ανάμεσα στα εργατικά και καπιταλιστικά 
συμφέροντα. Ο καπιταλισμός μας θέλει διαι¬ 
ρεμένους, άρα αδύναμους, για να γίνουμε 
βορά στους κυνόδοντες του βρυκόλακα που 


ζει απο την εργασία μας. Οσο σφαζόμαστε 
μεταξύ μας, εργαζόμενοι με ανέργους, ντό¬ 
πιοι με μετανάστες, ιδιωτικοί με δημόσιους, 
προσωρινοί με μόνιμους, δεν κάνουμε τίποτα 
άλλο από το εξυπηρετούμε τα συμφέροντά 
των αφεντικών μας. 

Απέναντι στην εθνική ενότητα απαντάμε με 
ταξική αλληλεγγύη. Απέναντι στην καθημε¬ 
ρινή μιζέρια και φόβο απαντάμε με κοινότη¬ 
τες αγώνα για ζωή με νόημα. Απέναντι στον 
λήθαργο των εκλογικών αυταπατών απαν¬ 
τάμε με ταξικό αυτόνομο αγώνα δίχως εφη¬ 
συχασμούς. Ο φασισμός καλπάζει, δεν είναι 
μακρινή κατάσταση από το παρελθόν, αλλά 
μια ιστορική διαδικασία που συμβαίνει εδώ 
και τώρα. Δεν είναι μια στιγμή εξαίρεσης του 
παρελθόντος που δεν πρόκειται να ξανασυμ- 
βεί, αλλά μια διαδικασία που συμβαίνει στο 
τώρα της δημοκρατίας. Δεν υπάρχει κανένα 
περιθώριο συνεννόησης και πεδίο διαλόγου 
με τα αφεντικά μας και τους φασίστες τους. 
Να ξεθάψουμε το τόμαχωκ του ταξικού πο¬ 
λέμου. 


Μπάτσοι στα σχολεία 


Και καθώς διαβαίνουμε το μακάριο έτος 
2014, γίνεται ολοένα και πιο αντιληπτή η 
εικόνα εγκατάλειψης και απαξίωσης προς 
οτιδήποτε είχε παγιωθεί τις προηγούμενες 
δεκαετίες σαν «κράτος πρόνοιας». Όλοι 
πέφτουν από τα σύννεφα πανικόβλητοι και 
ξαφνιασμένοι μπροστά στην κατάρρευση 
της δημόσιας υγείας, εκπαίδευσης, δημό¬ 
σιας μεταφοράς, κλπ και τη μεταστροφή 
του «κράτους-πατέρα» σε «κράτος-μπαμ- 
πούλα». Άλλοι βγάζουν αφρούς από το 
στόμα για τα απωλεσθέντα κεκτημένα 
χρόνων και χρόνων διεκδικήσεων, περιμέ- 
νοντας ποιος - αριστερός και μη- μεσσίας 
θα μας επαναφέρει στη βλαχομπαρόκ δε¬ 
καετία των «παχιών αγελάδων» του 90 ’ 

και της «αόρατης» εκμετάλλευσης φθηνής 
εργατικής δύναμης. Άλλοι αναπολούν τις 
χρυσές εποχές όπου η χούντα έφτιαχνε 
«δρομάρες» για τους παραθεριστές της 
Χαλκιδικής και όλοι - εδώ γελάμε - είχαν 
δουλειά, ενώ για τις ατελείωτες ουρές στα 
νοσοκομεία και την ανεργία του 50% τους 
φταίνε οι μετανάστες, οι εβραιομασώνοι 
και οι εξωγήινοι. 

Το έχουμε πει και δεν θα κουραστούμε να 
το λέμε: η εγκατάλειψη της οποιασδήποτε 
κατ’ επίφασης κρατικής πρόνοιας ούτε έχει 
την αφετηρία της στο πρώτο ελληνικό 
μνημόνιο, ούτε γίνεται ανεξέλεγκτα, τυ¬ 
χαία και άτακτα. Το κράτος δεν παράτησε 



ΜΠΑΤΣΟΙ ΣΤΑ ΣΧΟΛΕΙΑ 
ΠΙΣΩ ΑΠΟ ΤΑ ΘΡΑΝΙΑ 


Οι καιροί που ζούμε είναι καιροί φασισμού 



Α«·ή «Μ η βίΛπνι·) ηον ηρθ9·<ρ·ι οηΜοερο « (ΑΜ|··6 κρΑ·θ( 
Εμβ( «ι>Μ( Μ αιη^ «) «μΛ ·ρβΜββΜν( Β) βιι« μος 

Στην νειτονιά μας και παντού 
Αυτόνομη ταξική ορνάνωση 
και αντιφασισμός 



αφίσα που κολλήθηκε στη γεπονιά μας 
σχετικά με το ζήτημα 


εν μία νυκτί την αναπαραγωγή της εργατι¬ 
κής μας δύναμης. Απλά τώρα το κάνει δια¬ 
φορετικά. Οι προηγούμενοι φορείς και 
θεσμοί κρατικής πρόνοιας εδώ και πολύ 
καιρό έχουν αρχίσει να μετασχηματίζονται 
σε μηχανισμούς ελέγχου, καταγραφής, έμ¬ 
μεσης εξόντωσης και πειθάρχησης ολοένα 
και περισσότερων, φυσικά με την αναπό¬ 
φευκτη αρωγή του υπουργείου Δημόσιας 
Τάξης. Αυτό είναι που συμβαίνει και αυτό 
είναι που βλέπουμε να γίνεται μπροστά 
στα μάτια μας. Αυτή η διαδικασία δια¬ 
στρωμάτωσης της εργατικής τάξης και η 
αστυνομική της διαχείριση, αποτελεί 
πάγια κρατική στρατηγική για τη διαχεί¬ 
ριση των εγγενών αντιφάσεων του καπιτα¬ 


λισμού. Ε λοιπόν, υπήρχε περίπτωση να 
ξεφύγει από αυτό το χορό και ο τομέας της 
εκπαίδευσης; 

«-Μα καλά», θα πει κάποιος, «βλέπουμε 
διάφορα να γίνονται στην εκπαίδευση, 
αλλά μήπως είστε υπερβολικοί;». Πρό¬ 
σφατα γεγονότα μιλάνε από μόνα τους. 

Παρακολουθούμε ποινικές διώξεις εις 
βάρος μαθητών που συμμετείχαν σε κατα¬ 
λήψεις (Βόλος, Αουτράκι, Κερατσίνι), τη 
πειθαρχική και ηθική στοχοποίηση των 
«ατίθασων» στοιχείων και την απειλή απα¬ 
γόρευσης συμμετοχής τους στις πανελλή¬ 
νιες εξετάσεις - κάτι που ήδη 
απαγορεύεται για όσους μετανάστες δεύ¬ 
τερης γενιάς δεν έχουν τα απαραίτητα χαρ¬ 
τιά. Ρουφιανέματα διευθυντών και 
καθηγητών για μαθητές τους στην αστυ¬ 
νομία, ώστε να τους γίνουν ερωτήσεις του 
τύπου «τι ψηφίζουν οι δικοί σου». Αγανα- 
κτισμένοι γονείς, φιλήσυχοι, φιλάνθρωποι, 
αγαθοί και δίκαιοι, σαν άλλες «επιτροπές 
κατοίκων» εκτοξεύουν ρατσιστικές κορώ¬ 
νες και απαιτούν μέσα σε πολλά άλλα την 
ύπαρξη σχολείων-γκέτο για εκείνες τις με¬ 
ρίδες μαθητών που «βρωμάνε, κλέβουνε 
και δεν είναι χριστιανοί», «ανοιχτά σχο¬ 
λεία» για την ομαλή και εύρυθμη κρατική 
τους λειτουργία και φυσικά την ύπαρξη 
ολοένα και περισσότερης αστυνομίας για 
την πάταξη της «εγκληματικότητας». Το 
κλίμα τρομοκρατίας συμπληρώνεται από 
τους ένστολους ουρακοτάγκους, οι οποίοι 
με εντολή της ΓΑΛΑ μεθοδεύουν προσω¬ 
πικές επαφές και συναντήσεις με διευθυν¬ 
τές σχολικών μονάδων σε επίπεδο 
ανταλλαγής αριθμών κινητών τηλεφώνων 
και ακόμα και σε νηπιαγωγεία, προς «κατα¬ 
γραφή προβλημάτων και αναγκών που εμ¬ 
πίπτουν στα πεδία αρμοδιότητάς τους». 

συνέχεια στη σελ.9 , 












«Μγ βοΗοοΙ» - 
εικόνα από ένα 
δυστοπικό μέλλον 

Και το πράγμα δεν σταματάει εδώ, αντί¬ 
θετα μόλις αρχίζει. Το υπουργείο Παιδείας 
έρχεται να θεσπίσει το «Μγ δοίιοοί» (πα¬ 
ρόμοια εργαλεία ήδη χρησιμοποιούνται 
στο εξωτερικό), δηλαδή το Πληροφοριακό 
Σύστημα Σχολικών Μονάδων και Διοικη¬ 
τικών Δομών με σκοπό υποτίθεται να ενο¬ 
ποιήσει αρκετά πληροφορικά συστήματα 
που χρησιμοποιούνται μέχρι σήμερα στα 
σχολεία όπως το ειιτνεγ, το ΝΕΣΤΩΡ (μα¬ 
θητολόγιο), το ε-8οίιοο1, το ε-ΟαΙαΟεπΙετ 
που στην ουσία είναι το πανελλήνιο σχο¬ 
λικό δίκτυο γνωστό και ως «νννννν.δοίι.βΓ» 
και το ΟΠΣΥΔ (Πληροφοριακό Σύστημα 
Διαχείρισης Εκπαιδευτικού Προσωπικού 



πρωτοβάθμιας και δευτεροβάθμιας Εκπαί¬ 
δευσης). Δηλαδή το «ιηγ εοΕοοΙ» είναι μια 
μεγάλη βάση δεδομένων (άαΙαύαεε) που 
περιέχει όλα τα παραπάνω και συνδέεται 
άμεσα με κάθε κάθε σχολική μονάδα και, 
γιατί όχι και με τη ΓΑΔΑ; 

Τι ακριβώς στοιχεία 
καταγράφει αυτό το 
σύστημα ψηφιακής κα- 
ταγραφής? 

Για τους μαθητές καταγράφονται οι βαθ¬ 
μοί, οι επιδόσεις, οι έλεγχοι, τα απολυτή¬ 
ρια, το ΑΜΚΑ (μετά από αντιδράσεις θα 
είναι προαιρετικό για φέτος), το ποινολό¬ 
γιο (αποβολές και οι ακριβείς λόγοι, η δια¬ 
γωγή), οι απουσίες, οι μετακινήσεις, οι 
μαθησιακές δυσκολίες, η κοινωνική συμ¬ 
περιφορά των μαθητών σε όλη την σχο¬ 
λική τους πορεία, οι σοβαρές ασθένειες 
και η φαρμακευτική αγωγή, το οικογενει¬ 
ακό περιβάλλον, η χώρα καταγωγής και το 
ποσοστό των μεταναστών από κάθε χώρα. 
Για τους γονείς καταγράφονται το επάγ¬ 
γελμά τους, το μορφωτικό επίπεδό τους, η 
χώρα καταγωγής τους, η διεύθυνσή τους, 
μέχρι και λογαριασμοί όπως αυτός της 
ΔΕΗ, ενώ για τους εκπαιδευτικούς οι 
άδειες, το διδακτικό ωράριο, η συμμετοχή 
τους σε απεργίες ή στάσεις, η «συνεργα- 
σιμότητά τους» καθώς και τα τυπικά προ¬ 
σόντα (ροΓίίοΙίο του εκπαιδευτικού). 


Το Νέο Σχολείο 

Και αυτή δεν είναι η μόνη λειτουργία του 
«Μγ δοΕοοΙ». Μια σειρά νομοθετικών και 
διοικητικών πράξεων που άπτεται της κι¬ 
νητικότητας των εκπαιδευτικών, της αύξη¬ 
σης των καθηκόντων τους και της 
«αυτονόμησης» των σχολικών μονάδων 
από το υπουργείο, ο παραγκωνισμός μα¬ 
θησιακά αδύναμων και μεταναστών μαθη¬ 
τών, η τράπεζα θεμάτων και το νέο 
σύστημα πανελληνίων εξετάσεων, καθώς 
και διάφορα δημοσιεύματα στα πλαίσια 
μιας προπαγάνδας απαξίωσης εκπαιδευτι¬ 
κών και μαθητών, επιβεβαιώνουν το «Μγ 
δούοοί» -σε συνδυασμό με το ρόλο κατα¬ 
γραφής που αναφέραμε πιο πάνω- σαν μια 
βιτρίνα η οποία λιπαίνει το έδαφος για ένα 
Νέο Σχολείο*. Ένα σχολείο ζητούμενο 
των σκοπών και της στρατηγικής του ελ¬ 
ληνικού κράτους. Ένα σχολείο-επιχείρηση 

συνέχεια στη σελ.11 

με κοστολογημένα τα πάντα, πολλών τα¬ 
χυτήτων, ανταγωνιστικών, ιδιωτικοποι- 
ημένων, που πολύ απλά δεν τους χωράει 
όλους. Και τους ποιους δεν χωράει, το 
αποφασίζει το υπουργείο Παιδείας σε αγα¬ 
στή συνεργασία με το υπουργείο Δημόσιας 
Τάξης - όπως και το τι θα κάνει με αυτούς 
που περισσεύουν τελικά. Το σχολείο και οι 
κοινωνικοί ανταγωνισμοί μέσα σε αυτό, 
ολοένα και εκπίπτουν στις «διακριτικές» 
ευχέρειες του ποινικού δικαίου. Τα πάντα 
παρακολουθούνται, ελέγχονται, καταγρά¬ 
φονται και διαχειρίζονται στη βάση της 
αστυνομικής διαχείρισης της αναπαραγω¬ 
γής της εργατικής μας δύναμης και των 
ίδιων των ζωών μας, με ξεκάθαρο σκοπό 
και στρατηγική για τον εκφασισμό αυτής 
της κοινωνίας. 


Ζούμε σε καιρούς όπου η καπιταλιστική 
κρίση θέλει να περάσει πάνω από τα πτώ¬ 
ματά μας, με τη ζωή και την εργασία μας 
να έχουν υποτιμηθεί τόσο πολύ, μέχρι και 
του σημείου της εξόντωσης. Έτσι, το μόνο 
που «δε μας παίρνει» να κάνουμε είναι να 
γκρινιάζουμε και να βλαστημάμε για το 
κακό που μας έχει βρει και να λέμε «κάθε 
πέρσι και καλύτερα». Αποτελεί επίδικο να 
μπορούμε να αναγνωρίσουμε κάθε πτυχή 
του φασισμού και να τον τσακίζουμε ακρι¬ 
βώς όπως του αρμόζει. Δεν έχουμε περι¬ 
θώριο να πράξουμε αλλιώς. Οι καιροί που 
ζούμε δεν επιτρέπουν τέτοιου είδους ολι¬ 
γωρία. 

σηυείωση: 

^Ιιΐίρ://Ινχ5.9Γ/ηθνν5/ρ3ίοΙθΐ3/Γηγ-5θΐΊθοΙ-θΐη3Ϊ- 

Γηοηο-6η3-ΓηθΓθδ-θηοδ-δί<οΙθίηοΙθΓογ-5ΧΘ€ΐίογ- 

ίογ-άΪΓηΐΙπ-Ιδΐπ9θίΐ 


^ Το παραμύθι περί «αναβίωσης του ^ 
Ψυχρού Πολέμου», και άλλες ιστορίες... 

Τα αφεντικά όταν μας παραμυθιάζουν έχουν τους λόγους και τους σκοπούς τους. 
Είναι αυτοί που φτιάχνουν την κυρίαρχη αφήγηση της ιστορίας και εμείς αυτοί 
που, για αρχή, καλά θα κάνουμε να δούμε τι κρύβεται πίσω από αυτή, αν πραγμα¬ 
τικά θέλουμε να καταλάβουμε τι συμβαίνει, εδώ που ζούμε, αλλά και στον κόσμο, 
και μάλιστα σε μια εποχή παγκόσμιας καπιταλιστικής κρίσης. Να! Κάποιες ερω¬ 
τήσεις που, αν μη τι άλλο, θα έλεγε κάποιος πως, χρήζουν μιας απάντησης. Γιατί, 
λοιπόν, τα ΜΜΕ των αφεντικών κάνουν λόγο περί «αναβίωσης του Ψυχρού πο¬ 
λέμου» για να περιγράφουν τα γεγονότα που συμβαίνουν στην Ουκρανία; Γιατί 
παρουσιάζουν την Δύση σαν ενιαίο μπλοκ με μοναδικό αντίπαλο την Ρωσία; Ποιος 
είναι ο ρόλος του ελληνικού κράτους σ’ αυτό το παγκόσμιο πλάκωμα; Γιατί εμάς 
να μας απασχολεί αυτό που συμβαίνει; 

Πόλεμος με τα όλα του! 

1 

«Η ουκρανική κρίση οδηγεί την ανθρωπότητα σ ’ένα νέο Ψυχρό Πόλεμο, εξέλιξη 
από την οποία κανείς δεν θα βγει κερδισμένος» τονίζει σε συνέντευξή του στην 
«Κ» ο Τζον Χάμρε, πρόεδρος του Κέντρου Στρατηγικών και Διεθνών Μελετών 
της Ουάσιγκτον (€818). Παρακάτω επίσης επισημαίνει; «Λεν υπάρχουν στρα¬ 
τιωτικές λύσεις στην κρίση της Ουκρανίας. Η προσπάθεια πρέπει να επικεν¬ 
τρωθεί στην ανάδειξη και ενίσχυση μιας αποτελεσματικής κυβέρνησης και της 
σταδιακής επανασύνδεσης των κομματιών μιας κατακερματισμένης χώρας ».' 

Καθησυχαστικός αυτός ο κύριος Τζον Χάμρε. Εξάλλου, γιατί να υπάρχει λόγος 
ανησυχίας, αφού δεν γίνεται κανονικός πόλεμος και το ζήτημα δεν θα λυθεί με 
τα όπλα και το στρατό, άσε που είναι και μακριά. Μόνο που, αυτό που εξελίσ¬ 
σεται στον κόσμο από την δεκαετία του '90 και μετά, καμία σχέση δεν έχει με 
τις παγωμένες ισορροπίες του '80. Αντίθετα μάλιστα είναι πόλεμος με τα όλα 
του! Και μάλιστα με πολλά επεισόδια. Τα γεγονότα που συμβαίνουν στην Ου¬ 
κρανία είναι τα τελευταία μιας σειράς άλλων που δεν είναι ούτε ασύνδετα, ούτε 
τυχαία. Άμα τα απαριθμήσουμε θα καταλάβουμε ότι πρόκειται για μια δεκα- 
πενταετή πολεμική σύρραξη μεταξύ του 
αμερικάνικου κράτους και των ανταγω¬ 
νιστών τους στο δαχτυλίδι που περιβάλ¬ 
λει την ευρασία. Θυμίζουμε Κόσοβο 
1999, Τσετσενία 1999, Αφγανιστάν-Πα- 
κιστάν 2001, Ιράκ 2003, Αίβανος 2006, 

Σομαλία 2007, Γεωργία 2008, Αιβύη 
2011, Συρία 2012, Κεντρική Αφρική 
(διαρκώς). 



Η «αναβίωση του Ψυχρού Πολέμου» είναι μια βολική ιδεολογία όχι μόνο γιατί 
είναι καθησυχαστική. Είναι μια ιδεολογία που έχει χτιστεί πάνω στα ερείπια 
μιας προηγούμενης, αυτής που μιλούσε περί παγκοσμιοποίησης, και εξυπηρετεί 
τον ίδιο σκοπό: την συγκάλυψη των πλανητικών διακρατικών ανταγωνισμών. 
Η ιδεολογία περί παγκοσμιοποίησης, είναι γνωστό ότι, δεν αναγνώριζε καν πως 
υπάρχουν κράτη με τα δικά τους συμφέροντα στον παγκόσμιο χάρτη, αλλά ότι 
αυτοί που κάνουν κουμάντο είναι οι πολυεθνικές. Ακριβώς την στιγμή, που ο 
κόσμος, μετά και την πτώση του ανατολικού μπλοκ, από την μια, άρχισε να ξα¬ 
ναμοιράζεται με πολεμικές συγκρούσεις ανάμεσα στα έθνη-κράτη και από την 
άλλη, η μαζική μετανάστευση και η περαιτέρω υποτίμηση (που έφτανε μέχρι 
και του σημείου της εξόντωσης) της εργατικής δύναμης και της ζωής ήταν 
πλέον γεγονός. 




συνέχεια στη σεΑ.13^ ^ 
12 


^ Τώρα, η κυρίαρχη ρητορεία παρουσιάζει από την μια μεριά την Δύση και ^ 
από την άλλη την Ρωσία. Έτσι τα κράτη της Ευρώπης πήγανε, λέει, όλα μαζί με 
το προσωπείο του πολιτισμού να υπερασπιστούν τα ανθρώπινα δικαιώματα στην 
Ουκρανία μαζί με κάτι φασίστες και κάτι πράκτορες-μέλη ΜΚΟ. Μόνο που, το 
κάθε κράτος, ιδίως σε περιόδους καπιταλιστικής κρίσης, προσπαθεί να εξυπηρε¬ 
τήσει τα δικά του συμφέροντα με κάθε τρόπο και με όλα τα μέσα, αναλόγως των 
συσχετισμών δύναμης και τις κάθε φορά συμμαχίες. Και βέβαια, π.χ τα συμφέ¬ 
ροντα της Γερμανίας είναι πολύ διαφορετικά από αυτά των ΗΠΑ, της Γαλλίας ή 
της Κίνας.2 Τα μεγάλα αφεντικά πολεμούν και δίπλα τους τα πιο μικρά, όπως τα 
ελληνικά προσπαθούν να πλασαριστούν με τον πιο ωφέλιμο τρόπο. 


Ο πόλεμος τους είναι παντού 
ο εχθρός μας είναι εδώ 


Αυτό που είναι σημαντικό να κατανοήσουμε είναι ότι όσο δεν υπάρχει υπολογί¬ 
σιμος, συγκροτημένος πολιτικά και οργανωτικά ταξικός εχθρός, τόσο οι πόλεμοι 
των αφεντικών θα περνάνε πάνω από τα κορμιά μας. Και το ελληνικό κράτος για 
να γλιτώσει από την κρίση πρέπει να μπορεί να σταθεί στο ύψος των κάθε φορά 
περιστάσεων. Με λίγα λόγια, αυτό είναι που αποφασίζει πως θα διαπραγματευτεί 
την γεωπολιτική του θέση για να ενισχυθεί ο ρόλος του στους διακρατικούς αντα¬ 
γωνισμούς. Αυτό είναι που αποφάσισε για παράδειγμα την συμμετοχή στο σφαγείο 
της Βοσνίας (1992-1995). Έτσι, μπορεί στα '90ς η κρίση να πήρε μια μικρή πα¬ 
ράταση, αλλά αυτό έγινε γιατί το ελληνικό κράτος και κεφάλαιο (τόσο εντός όσο 
και εκτός των συνόρων) και η ελληνική κοινωνία έκανε ένα μεγάλο άλμα πατών¬ 
τας στα σώματα και τα πτώματα του βαλκανικού (και όχι μόνο) προλεταριάτου 
εντείνοντας και διαχέοντας την μέγιστη βία σε βάρος του. Το ίδιο κάνει και τώρα, 
προσπαθεί να πουλήσει την γεωπολιτική του θέση και να αρπάξει ότι μπορεί (εις 
βάρος όλων μας), προσφέροντας εγγυήσεις εσωτερικής σταθερότητας και ομαλό- 
τητας (όχι με το καρότο αλλά με το μαστίγιο). Η συνταγή για άλλη μια φορά είναι 
η ίδια: η εργατική τάξη πρέπει να θυσιαστεί για το εθνικό συμφέρον. 


Η συζήτηση που έχει ανοίξει από το 2009 και μετά σε σχέση με τις διακρατικές 
συγκρούσεις στην νοτιοανατολική μεσόγειο και την ελληνική συμμετοχή σ’αυτές 
δείχνουν πως το ελληνικό κράτος προετοιμάζεται κατάλληλα. Οι συζητήσεις που 
έγιναν το καλοκαίρι του 2013, μετον Υπ.Εξ. Ευάγγελο Βενιζέλο να τρέχει πρώτος 
να δηλώσει διεθνώς την στήριξη της χώρας σε ενδεχόμενη επέμβαση στην Συρία, 
αποδεικνύουν ότι προσπαθεί να εξαργυρώσει την γεωπολιτική της θέση μέσα στον 
παγκόσμιο ενδοκαπιταλιστικό ανταγωνισμό και ότι πλέον μπορεί να παίρνει και 
πρωτοβουλίες^ Και αφού δεν τους έκατσε αυτή η ιστορία, μιας και η επέμβαση 
δεν έγινε τελικά, λίγους μήνες μετά το ελληνικό κράτος προσφέρει τις υπηρεσίες 
του με το στρατηγείου στην Αάρισα για «τις δουλειές», της Γαλλίας, κατά βάση, 
^στην Κεντροαφρικάνικη Δημοκρατία. ^ 

ί3 



ο πόλεμος στην Ουκρανία 
μας αφορά όλους... 

/Εμείς βλέπουμε τελικά ένα «Θερμό» και όχι 
κανένα «Ψυχρό Πόλεμο», όπως μας λένε για 
να μας καθησυχάσουν, βλέπουμε μια ανελέ¬ 
ητη σύγκρουση όλων εναντίων όλων. Και όσο 
αυτή η σύγκρουση εντείνεται και επεκτείνεται 
εκτός των συνόρων για την εξασφάλιση αν¬ 
ταλλαγμάτων, (λόγω και της θέσης αυτού του 
κράτους στο χάρτη) τόσο θα εντείνεται η εκ¬ 
μετάλλευση και απαξίωση της εργατικής 
τάξης εντός για την διασφάλιση της καπιτα¬ 
λιστικής ταξικής ειρήνης. Γι’αυτό, και ο πό¬ 
λεμος στην Ουκρανία μπορεί τελικά να μην 
είναι και τόσο μακριά. Γιατί τον φασισμό του 
πολέμου τον ζούμε και κάθε μέρα εδώ με την 
στρατιωτική και αστυνομική διαχείριση όλο 
και περισσότερων πεδίων του κοινωνικού. 
Γιατί, για όλους εμάς που περίπου δου¬ 
λεύουμε, που περίπου μας πληρώνουν, που 
περίπου θεωρούμαστε άνεργοι, που με τον 
ένα ή τον άλλο τρόπο «περισσεύουμε», το ελ¬ 
ληνικό κράτος έχει τα δικά του σχέδια. Προ¬ 
σπαθεί να κτίσει (με όλους εμάς, αλλά και 
τους μετανάστες εργάτες και εργάτριες σαν 
πρώτη ύλη) άλλο ένα σκαλοπάτι στην ιστορία 
του ελληνικού φασισμού. Επιχειρεί να εκπαι¬ 
δεύσει χιλιάδες εργάτες να μάθουν να δου¬ 
λεύουν με όρους σκλαβιάς. Φασισμός λέγεται 
αυτή η διαδικασία και μάλιστα χωρίς σβά- 
στικα. 


V. 





Εντωμεταξύ, η Κριμαία έχει ήδη 
μετατραπεί σε αναγνωρισμένο 
στρατιωτικό φυλάκιο της Ρω¬ 
σίας με κυρώσεις του τύπου να 
αποκλειστεί από τους 68. Οι 
περιοχές στην «φιλορωσική» 
ανατολική Ουκρανία εμφανί¬ 
ζουν «αποσχιστικές τάσεις» αυ¬ 
τονόμησης. Για να έχουν άραγε 
την ίδια τύχη με την Κριμαία; 
Δύσκολο να πει κανείς, η συνέ¬ 
χεια θα δείξει... Έτσι από την 
μια, καταλαμβάνονται κυβερνη¬ 
τικά κτίρια εν μέσω πυρών με 
νεκρούς και τραυματίες για να 
γίνουν δημοψηφίσματα υπέρ 
της αυτονόμησης (στο Ντονέτσκ 
και το Σλαβόνιακ /Λουχάνσκ). 
Και από την άλλη, οι μισθοφό¬ 
ροι της ΒΙεεΚννεΙθΓ φέρονται να 
συντονίζουν και να διευθύνουν 
τις επιχειρήσεις εναντίον των 
αυτονομιστών. Πόλεμος δη¬ 
λαδή κανονικός με ή χωρίς σβά- 
στικα. 


σημειώσεις: 

'Τζί Χάμρε: «Στην ουκρανική κρίση δεν υπάρχουν στρατιωτικές λύσεις», καθημερινή, 13 Μαΐου 2014. 
λ<Οι άμεσες ξένες επενδύσεις της Γερμανίας στη Ρωσία ξεπερνούν το σύνολο των επενδύσεων των ΗΠΑ, 
της Κίνας, της Ιαπωνίας, της Βρετανίας, της Ιταλίας και της Γαλλίας μαζί, ενώ εταιρείες όπως η Βίειπεπε 
έσπευσαν από την πρώτη στιγμή να δηλώσουν ότι δεν επηρεάζονται από την περιρρέουσα ατμόσφαιρα. 
«Η Βίεπιεηε και η Ρωσία ενώνονται από παράδοση 160 ετών» δήλωσε ο διευθυντής της εταιρείας Τζο 
Κέσερ μετά τη συνάντηση με τον Βλαντιμίρ Πούτιν προ μηνός.», « Οι δεσμοί Βερολίνου και Μόσχας», 
καθημερινή, 13 Μαΐου 2014. 

^ «Επέμβαση στη Συρία ζητάει ο Βενιζέλος», Ελευθεροτυπία, 29/08/13 




Οι ροτοιοτές ιης ν 
Εππροπηι; Κοιοίκων Χαλανδρίου 
, έχουν «πρόβλημα»... 


ΜΕΝΟΥΜΕ ΕΔα 
ΠΑΛΕΥΟΥΜΕ ΕΔΟ 
ΣΤΟ ΔΙΑΟΛΟ ΝΑ ΣΤΕΙΛΟΥΜΕ 
ΤΟ ΝΕΟ ΦΑΣΙΣΜΟ 


Το μοναδικά πρόβλημα σιη γεηονιά 
είναι 01 ρατσισιές! ^ 


για 

ηλεκτρο¬ 

νική 

επικοινωνία 


χρονος 

και 


&ηΙίί3η.ίοηϊ&δ@65ρίν.η6ΐ 


τοπος 

είναι 

δικός 

μας 


στους τοίχους... στους τοίχους... στους τοίχους... στους τοίχους... στους τοίχους... στους τοίχους... στους τοίχους. 




ού^ ΗίΛ \^ΜV^, 
^>ύχ£. 

